CELEX: 32014D0440
Language: hu
Date: 2014-07-07 00:00:00
Title: 2014/440/EU: A Bizottság végrehajtási határozata ( 2014. július 7. ) a 92/260/EGK és a 2004/211/EK határozattól a Franciaországban 2014-ben megrendezendő World Equestrian Games (Lovas Világjátékok) rendezvényen részt vevő egyes hímivarú törzskönyvezett lovak ideiglenes behozatala tekintetében való eltérésről (az értesítés a C(2014) 4490. számú dokumentummal történt)  EGT-vonatkozású szöveg

9.7.2014   
            
            
               HU
            
            
               Az Európai Unió Hivatalos Lapja
            
            
               L 200/15
            
         A BIZOTTSÁG VÉGREHAJTÁSI HATÁROZATA
   (2014. július 7.)
   a 92/260/EGK és a 2004/211/EK határozattól a Franciaországban 2014-ben megrendezendő World Equestrian Games (Lovas Világjátékok) rendezvényen részt vevő egyes hímivarú törzskönyvezett lovak ideiglenes behozatala tekintetében való eltérésről
   
      
         (az értesítés a C(2014) 4490. számú dokumentummal történt)
      
   
   (EGT-vonatkozású szöveg)
   
      (2014/440/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 19. cikke bevezető mondatára és b) pontjára,
   mivel:
   
               (1)
            
            
               A 92/260/EGK bizottsági határozat (2) előírja azokat az állat-egészségügyi feltételeket és állatorvosi bizonyítványokra vonatkozó követelményeket, amelyek a törzskönyvezett lovaknak az említett határozat I. mellékletében szereplő, konkrét állat-egészségügyi csoportokba sorolt harmadik országokból az Unióba, 90 napnál rövidebb időtartamra történő ideiglenes behozatala céljából teljesíteni kell. Az említett határozat II. melléklete azon állat-egészségügyi bizonyítványok mintáit tartalmazza, melyeknek a megfelelő állat-egészségügyi csoportba sorolt harmadik országokból érkező állatokat kísérniük kell. A szóban forgó határozat azt hivatott biztosítani, hogy a 180 napnál idősebb, nem ivartalanított hímivarú lovak ne jelentsenek veszélyt a lovak fertőző arteritise szempontjából.
            
         
               (2)
            
            
               A 2004/211/EK bizottsági határozat (3) megállapítja azon harmadik országok, illetve a harmadik országok azon részeinek jegyzékét, ahonnan a tagállamoknak engedélyezniük kell a törzskönyvezett lovak ideiglenes behozatalát, a törzskönyvezett lovak ideiglenes kivitele utáni újrabehozatalát, a törzskönyvezett, valamint a tenyésztési és termelési célú lófélék behozatalát, továbbá meghatározza a lófélék harmadik országokból történő behozatalának feltételeit.
            
         
               (3)
            
            
               A Normandiában (Franciaország) 2014. augusztus 23. és szeptember 7. között megrendezésre kerülő World Equestrian Games (Lovas Világjátékok) rendezvény nyolc versenyszáma közül legalább egyben részt vevő törzskönyvezett lovak Franciaország illetékes hatóságai és a versenyt szervező Nemzetközi Lovas Szövetség (FEI) állat-egészségügyi felügyelete alatt fognak állni.
            
         
               (4)
            
            
               Közel ezer ló fog fellépni a rendezvény hét helyszínén. A Nemzetközi Lovas Szövetség versenyszámaiban a versenyeket a következő helyszíneken bonyolítják le: Caen, Le Pin National Stud (Orne régió) és Sartilly (Manche régió). Ezenkívül Deauville-ben, Caenban és Saint-Lôban kerül sor olyan egyéb rendezvényekre amelyek azonban nem érintik az FEI által nyilvántartott lovakat.
            
         
               (5)
            
            
               Az e rangos lovas rendezvényekre bejutott hímivarú törzskönyvezett lovak között előfordulhatnak olyanok, amelyek a ló fertőző arteritise tekintetében nem felelnek meg a 92/260/EGK és a 2004/211/EK határozatban meghatározott követelményeknek. Annak a valószínűsége azonban elhanyagolható, hogy a szóban forgó lovakat a verseny vagy az azt megelőző akklimatizációs időszak alatt tenyésztésre használnák. Ezért a szóban forgó sporteseményeken való részvétel céljából ideiglenesen behozott, nem ivartalanított hímivarú törzskönyvezett lovak esetében rendelkezni kell az említett követelményektől való eltérésről. E határozatnak követelményeket kell meghatároznia az állat-egészségügyi feltételek és az állatorvosi bizonyítványok tekintetében annak kizárása érdekében, hogy a ló fertőző arteritise tenyésztés vagy spermagyűjtés révén továbbterjedjen.
            
         
               (6)
            
            
               A 2004/292/EK bizottsági határozat (4)„TRACES” néven létrehozott egy egységes elektronikus adatbázist, melynek célja az Unión belüli és a harmadik országokból érkező állatforgalom monitorozása, valamint az ezekkel az árukkal kapcsolatos valamennyi referenciaadat rendelkezésre bocsátása. A szóban forgó rendszer a legmegfelelőbb eszköz annak biztosítására, hogy a ló fertőző arteritise tekintetében bizonyos feltételek mellett ideiglenesen behozott, nem ivartalanított hímivarú törzskönyvezett lovak a beléptetésük utáni 90 napon belül, a részvételükkel megrendezett lovas rendezvények befejeződését követően haladéktalanul elhagyják az Uniót. Ezért az e sporteseményeken való részvétel céljából ideiglenesen behozott törzskönyvezett lovak nyomonkövethetősége céljára a TRACES rendszert kell használni.
            
         
               (7)
            
            
               A 282/2004/EK bizottsági rendelet (5). bevezette a harmadik országokból az Európai Unióba beléptetett állatok bejelentésére és állat-egészségügyi ellenőrzésére vonatkozó okmányt
            
         
               (8)
            
            
               Az 599/2004/EK bizottsági rendelet (6) olyan formátumot határoz meg a szállítmány azonosítására, amely lehetővé teszi a kapcsolat megteremtését azon állat-egészségügyi dokumentumokkal, amelyekkel az állat az Európai Unióba való belépéséhez az állat-egészségügyi határállomásra érkezett.
            
         
               (9)
            
            
               A 2009/821/EK bizottsági határozat (7) rendelkezik egy olyan kommunikációs hálózat részleteiről, amely – például az ideiglenesen behozott törzskönyvezett lovak nyomon követése érdekében – összeköti egymással a tagállamok állat-egészségügyi egységeit.
            
         
               (10)
            
            
               A 282/2004/EK rendeletnek megfelelően kiadott közös állat-egészségügyi beléptetési okmány, a lovaknak az első célállomást jelentő tagállamból további tagállamokba történő szállítása során alkalmazott igazolással (a továbbiakban: „továbbszállítási igazolás”) együtt, a legmegfelelőbb eszköz annak biztosítására, hogy a ló fertőző arteritise tekintetében bizonyos feltételek mellett ideiglenesen behozott, nem ivartalanított hímivarú lovak a beléptetésük utáni 90 napon belül, a részvételükkel megrendezett lovas rendezvények befejeződését követően haladéktalanul elhagyják az Európai Uniót.
            
         
               (11)
            
            
               Azonban – mivel a 92/260/EGK határozat szerinti szabványos állat-egészségügyi bizonyítvány VII. szakaszában említett továbbszállítási igazolás nem kerül be a TRACES rendszerbe – ezt a továbbszállítási igazolást a közös állat-egészségügyi beléptetési okmány révén össze kell kapcsolni a 2009/156/EK irányelv II. melléklete szerinti állat-egészségügyi igazolással, amelyet az 599/2004/EK rendelet által előírt formátumban meg kell küldeni a rendeltetési helynek.
            
         
               (12)
            
            
               Tekintettel a rendezvény jelentőségére, a régiónak a lótenyésztés terén kivívott elismertségére és az Európai Unióba az e határozatban meghatározott konkrét feltételekkel beléptetett, pontosan meghatározható egyedek korlátozott számára, a kiegészítő igazgatási eljárások helyénvalónak tűnnek.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat 1. cikkétől és a 2004/211/EK határozat 6. cikkének a) pontjától eltérően a tagállamok engedélyezik a 92/260/EGK határozat II. mellékletében meghatározott A–E. szabványos bizonyítványok III. szakasza e) pontjának v. alpontjában előírt, a ló fertőző arteritisére vonatkozó követelményeknek meg nem felelő, nem ivartalanított hímivarú törzskönyvezett lovak ideiglenes behozatalát, amennyiben ezek(et) a lovak(at)
   
               a)
            
            
               a Fédération Equestre Internationale (FEI) által kiadott vagy elismert érvényes azonosító okmány kíséri;
            
         
               b)
            
            
               a tervek szerint a Normandiában (Franciaország) 2014. augusztus 23. és szeptember 7. között megrendezésre kerülő World Equestrian Games (Lovas Világjátékok) rendezvényen a Nemzetközi Lovas Szövetség nyolc versenyszáma közül legalább egyben részt vesznek;
            
         
               c)
            
            
               megfelelnek az e határozat 2. cikkében meghatározott feltételeknek.
            
         2. cikk
   (1)   A tagállamok biztosítják, hogy az 1. cikkben említett lovakat (a továbbiakban: lovak) a következőképpen módosított, a 92/260/EGK határozat II. mellékletében meghatározott, vonatkozó A–E. szabványos bizonyítványnak megfelelő egészségügyi bizonyítvány kíséri:
   
               a)
            
            
               a III. szakasz e) pontjának v. alpontja a következővel egészül ki:
               „vagy
               
                           —
                        
                        
                           a 2014/440/EU (8) bizottsági végrehajtási határozat alapján az állat Európai Unióba való ideiglenes behozatala engedélyezendő.
                        
                     
         
               b)
            
            
               a IV. szakasz hatósági állatorvos által kitöltendő része a következő harmadik, negyedik és ötödik francia bekezdéssel egészül ki:
               
                           „—
                        
                        
                           a tervek szerint a ló a Normandiában (Franciaország) 2014. augusztus 23. és szeptember 7. között megrendezésre kerülő World Equestrian Games (Lovas Világjátékok) rendezvényen a Nemzetközi Lovas Szövetség versenyszámai közül legalább egyben részt vesz,
                        
                     
                           —
                        
                        
                           intézkedések történtek a lónak a World Equestrian Games (Lovas Világjátékok) végét követően haladéktalanul, az Európai Unióból …-án/-én (dátum) a …-i kiléptetési ponton (kiléptetési pont neve) történő kivitelére,
                        
                     
                           —
                        
                        
                           a lovat az Európai Unióban töltött, 90 napnál rövidebb tartózkodási ideje alatt nem használják tenyésztési vagy spermagyűjtési célokra.”;
                        
                     
         
               c)
            
            
               a tulajdonos által aláírandó nyilatkozat a következő ponttal egészül ki:
               
                           „4.
                        
                        
                           A lovat az Európai Unióban töltött 90 napos tartózkodási ideje alatt Franciaországban a verseny helyszínein kívül a következő helyszíneken fogják tartani (tüntesse fel a franciaországi helyszíneket vagy azt, hogy »Franciaországban csak a verseny helyszínein fog tartózkodni«):
                           …
                           …
                           ….”
                        
                     
         (2)   A 2009/156/EK irányelv 6. cikke szerinti alternatív ellenőrzési rendszert alkalmazó tagállamok a TRACES rendszer révén gondoskodnak a lovak nyomonkövethetőségéről.
   (3)   A lovak státusa nem alakítható át ideiglenes belépésből tartós belépéssé.
   3. cikk
   (1)   A tagállamok biztosítják, hogy a lovaknak a 91/496/EGK irányelvnek megfelelő állat-egészségügyi ellenőrzésén túl a 282/2004/EK rendelet szerint a közös állat-egészségügyi beléptetési okmányt (a továbbiakban: KÁBO) kiadó állat-egészségügyi hatóságok
   
               a)
            
            
               a KÁBO 20. pontjának kitöltésével értesítik a 2. cikk b) pontjában említett bizonyítvány IV. szakaszában feltüntetett kilépési pontot az Európai Unióból történő tervezett kivitelről;
            
         
               b)
            
            
               faxon vagy e-mailben értesítik a 2009/821/EK határozat 2. cikke b) pontjának iii. alpontja szerint az 1. cikkben említett lovas rendezvényekre kijelölt helyszínekért (a továbbiakban: helyszínek) felelős helyi állat-egészségügyi egységeket (FR01400, FR05000 és FR06100) a lovak érkezéséről.
            
         (2)   A tagállamok biztosítják, hogy a lovakat a KÁBO-ban feltüntetett első célállomásként szolgáló tagállamból egy másik tagállamba vagy a helyszínek egyikére való útjukon a következő egészségügyi dokumentumok kísérik:
   
               a)
            
            
               a 2. cikk (1) bekezdésének megfelelően kiállított egészségügyi bizonyítvány, amelyben kitöltésre került a tagállamok közötti szállítás tanúsítására szolgáló VII. szakasz;
            
         
               b)
            
            
               a 2009/156/EK irányelv II. mellékletének megfelelő egészségügyi igazolás, melyet az 599/2004/EK rendelet által előírt formátumban meg kell küldeni a rendeltetési helynek, és amelynek az űrlap I. része I.6. pontjában hivatkozást kell tartalmaznia az a) pontban említett bizonyítványra.
            
         (3)   A lovak szállításáról a 2. bekezdésnek megfelelően értesített tagállamok a KÁBO 3. részének 45. pontjában megerősítik a lovak megérkezését.
   4. cikk
   Franciaország biztosítja, hogy az illetékes hatóságok – az 1. cikkben említett rendezvények szervezőivel és a kijelölt szállító céggel együttműködésben – megtegyenek minden szükséges intézkedést annak biztosítására, hogy a lovak:
   
               a)
            
            
               csak akkor léphessenek a helyszínekre, ha a KÁBO-ban feltüntetett első célállomásként szolgáló tagállamból Franciaországba való szállításuk a 3. cikk (2) bekezdésének megfelelően dokumentálva van;
            
         
               b)
            
            
               a rendezvény végét követően haladéktalanul elhagyják az Európai Uniót.
            
         5. cikk
   Ennek a határozatnak a tagállamok a címzettjei.
   
      Kelt Brüsszelben, 2014. július 7-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 192., 2010.7.23., 1. o.
   
   
      (2)  A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (3)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (4)  A Bizottság 2004. március 30-i 2004/292/EK határozat a TRACES rendszer bevezetéséről (HL L 94., 2004.3.31., 63. o.).
   
      (5)  A Bizottság 2004. február 18-i 282/2004/EK rendelete a harmadik országokból a Közösségbe beléptetett állatok bejelentésére és állat-egészségügyi ellenőrzésére vonatkozó okmány bevezetéséről (HL L 49., 2004.2.19., 11. o.).
   
      (6)  A Bizottság 2004. március 30-i 599/2004/EK rendelete az állatok és az állati eredetű termékek Közösségen belüli kereskedelmével kapcsolatos harmonizált bizonyítványminta és ellenőrzési jelentés elfogadásáról (HL L 94., 2004.3.31., 44. o.).
   
      (7)  A Bizottság 2009. szeptember 28-i 2009/821/EK határozata a jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állat-egészségügyi egységeinek meghatározásáról (HL L 296., 2009.11.12., 1. o.).
   
      (8)  HL L 200., 2014.7.9., 15. o.”;